Boer wat glo tienerseun doodskiet, uit op borgtogŉ Boer van Groblersdal wat aangekla word van die moord op ŉ 14-jarige seun is op borgtog van R5 000 vrygelaat. Die SABC berig die 58-jarige Petrus Swart is vroeër die week in hegtenis geneem nadat hy glo Gift Mbangini doodgeskiet het en nog ŉ tienerseun gewond het. ŉ Polisiewoordvoerder, lt. kol. Ronel Otto, sê Mbangini is glo doodgeskiet nadat Swart hom en drie ander seuns op sy plaas betrap het waar hulle visgevang het. Otto sê die tieners het glo weggehardloop toe hulle Swart gesien het. Hy het glo op hulle losgebrand en Mbangini is in die agterkop getref terwyl ŉ 17-jarige seun in die hand getref is. Swart het die gewonde tieners na die hospitaal geneem waar Mbangini aan sy wonde beswyk het. Cosatu sê intussen hy verwerp die toestaan van borgtog en sal ‘n optog hou.